Celtish y Vooar-rheynn

Ta Celtish y Vooar-rheynn ny çhengaghyn Celtiagh Mooarheeragh çheet er banglane jeh ny çhengaghyn Celtiagh daase 'syn Oarpey.  T'eh soiaghey noi ry hoi ny çhengaghyn Celtiagh Ellanagh, as adsyn er n'aase 'syn Vretyn Vooar.  Cha nel çhengey Cheltiagh vooarheeragh erbee er mayrn jiu.

Ta'n sheiltynys Celtiagh Ellanagh as Mooarheeragh soiaghey noi ry hoi yn sheiltynys Celtiagh P as Q.

Cha nel monney fys ain er ny çhengaghyn shoh; cha nel monney feanish ry-gheddyn nish.  Ta beggan dy hengaghyn sheinyssagh ayn, er bun ny beggan feanish t'ain.  Ta'n feanish shoh cowraghyn grainnit as enmyn vuill son y chooid smoo, agh ta teks ny ghaa ayn, chammah's feanish ughtaryn classicagh.  Ta feanish ain er kiare çhengaghyn:
 Lepontish ayns çheu yiass ny Beinnyn Alpagh, eddyr 7oo eash - 3oo eash RJC
 Goalish ayns Goal eddyr 3oo eash RJC - 7oo eash BNJ
 Galatish mygeayrt Ankara eddyr 3oo eash RJC - 4oo eash BNJ
 Celtibeirish 'syn Ibeir heear hwoaie, roish yn chied eash RJC.

Foddee dy row daa hengey elley nyn jengaghyn Celtiagh mooarheeragh:
 Lusitanish
 Norish
agh cha nel feanish dy liooar ain shen y ghra.  Cha nel agh daa cowraghyn grainnit ayns Norish as queig ayns Lusitanish er mayrn.

Cha nel Britaanish ny çhengey Vooarheeragh; haink ee dys yn Vritaan mysh yn 4oo eash marish arragheryn magh ass yn Vretyn Vooar, as çhengey Vrythonagh oc.


Vooar-rheynn